Ķīselis
Ķīselis (baltkrievu: кісель, igauņu: kissell, krievu: кисель, lietuviešu: kisielius, poļu: kisiel, somu: kiisseli, ukraiņu: кисiль; no slāvu: киселъ (kisel) — 'skābs') ir sarecināts un ieskābēts auzu miltu novārījums. Tas ir senākais zināmais Latvijā gatavotais auzu ēdiens. Ķīselis bija Austrumeiropas slāvu un somugru, kā arī Baltijas austrumu tautu, rituālais vedību un bedību ēdiens, bet vēlāk tā nosaukums pārnests uz augļu un ogu saldo ēdienu.